L 37/18
FI
Euroopan unionin virallinen lehti
18.2.2022
(12)
Puola on ilmoittanut komissiolle RABV-tartunnan taudinpurkauksista useilla Mazowieckien voivodikunnan ja Świętokrzyskien voivodikunnan alueilla, jotka tällä hetkellä sisältyvät taudista vapaiden vyöhykkeiden luetteloon täytäntöönpanoasetuksen (EU) 2021/620 liitteessä III olevassa I osassa.
Sen vuoksi nämä alueet olisi poistettava kyseisestä luettelosta ja kyseistä jäsenvaltiota koskevaa kohtaa luettelossa olisi muutettava.
(13)
Puola ja Romania ovat RABV-tartunnan osalta toimittaneet komissiolle hakemukset hävittämisohjelmiensa hyväksymisestä.
Komission tekemän arvioinnin perusteella kyseisten hakemusten on osoitettu täyttävän delegoidun asetuksen (EU) 2020/689 II osan 2 luvussa vahvistetut hävittämisohjelmien hyväksymistä koskevat kriteerit.
Sen vuoksi kyseisten hävittämisohjelmien piiriin kuuluvat jäsenvaltiot tai niiden vyöhykkeet olisi merkittävä täytäntöön­ panoasetuksen (EU) 2021/620 liitteessä III olevaan II osaan alueina, joilla on hyväksytty RABV-tartunnan hävittämisohjelma.
(14)
Itävalta, Suomi ja Ruotsi ovat BVD:n osalta toimittaneet komissiolle tietoja, jotka osoittavat, että delegoidussa asetuksessa (EU) 2020/689 vahvistetut BVD:stä vapaan aseman tunnustamista koskevat edellytykset täyttyvät niiden koko alueella.
Lisäksi Saksa on toimittanut komissiolle tietoja, jotka osoittavat, että edellytykset BVD:stä vapaan aseman tunnustamiseksi täyttyvät sen alueella tiettyjen vyöhykkeiden osalta.
Saksa on myös toimittanut komissiolle hakemukset sen alueen muita vyöhykkeitä koskevien hävittämisohjelmien hyväksymiseksi.
Komission tekemän arvioinnin perusteella kyseisten hakemusten on osoitettu täyttävän delegoidun asetuksen (EU) 2020/689 II osan 2 luvussa vahvistetut taudista vapaan aseman myöntämistä tai hävittämisohjelmien hyväksymistä koskevat kriteerit BVD:n osalta.
Sen vuoksi kyseiset jäsenvaltiot tai niiden vyöhykkeet olisi merkittävä täytäntöönpanoasetuksen (EU) 2021/620 liitteeseen VII alueina, joilla on BVD:stä vapaa asema tai hyväksytty BVD:n hävittämisohjelma.
(15)
Espanja on ilmoittanut komissiolle BTV:n serotyypin 4 aiheuttaman tartunnan taudinpurkauksista Castilla-La Manchan itsehallintoalueella, mikä on vaikuttanut Andalucian itsehallintoalueella alueisiin Peñarroya-Pueblonuevo, Hinojosa del Duque (Pedroches II), Pozoblanco (Pedroches I), Villanueva de Córdoba (Pedroches III), Montoro (Alto del Guadalquivir), Andújar ja Linares.
Taudinpurkaukset ovat vaikuttaneet myös Castilla-La Manchan itsehallinto­ alueella alueisiin Almadén, Almodóvar del Campo ja Piedrabuena sekä Extremaduran itsehallintoalueella Badajozin maakuntaan sekä alueisiin Coria, Valencia de Alcántara, Cáceres ja Trujillo y Logrosán (Zorita).
Kyseiset alueet Andalucian itsehallintoalueella, Extremaduran itsehallintoalueella ja Castilla-La Manchan itsehallintoalueella sisältyvät tällä hetkellä täytäntöönpanoasetuksen (EU) 2021/620 liitteessä VIII olevassa I osassa olevaan luetteloon alueista, joilla on BTV:n aiheuttamasta tartunnasta vapaa asema.
Kyseisten alueiden BTV:n aiheuttamasta tartunnasta vapaa asema olisi peruutettava kokonaan ja kyseisessä luettelossa olevaa Espanjaa koskevaa kohtaa olisi muutettava.
(16)
Lisäksi Portugali on ilmoittanut komissiolle BTV:n serotyypin 4 aiheuttaman tartunnan taudinpurkauksista Castelo Brancon ja Setubalin lääneissä.
Koska Castelo Brancon ja Setubalin läänit sisältyvät täytäntöönpanoasetuksen (EU) 2021/620 liitteessä VIII olevan I osan luetteloon tartunnasta vapaina alueina osana Portugalia, niiden BTV:n aiheuttamasta tartunnasta vapaa asema olisi peruutettava kokonaan ja kyseisessä luettelossa olevaa Portugalia koskevaa kohtaa olisi muutettava.
(17)
Lisäksi Espanja on toimittanut komissiolle BTV:n aiheuttaman tartunnan osalta hakemuksen valinnaisen hävittämis­ ohjelman hyväksymisestä.
Komission tekemän arvioinnin perusteella kyseisen hakemuksen on osoitettu täyttävän delegoidun asetuksen (EU) 2020/689 II osan 2 luvussa vahvistetut kriteerit.
Sen vuoksi kyseisen hävittämisohjelman piiriin kuuluvat vyöhykkeet olisi merkittävä täytäntöönpanoasetuksen (EU) 2021/620 liitteessä VIII olevaan II osaan alueina, joilla on hyväksytty BTV:n aiheuttaman tartunnan hävittämisohjelma.
(18)
Tanska on vesieläimillä esiintyvän tarttuvan vertamuodostavan kudoksen kuolion, jäljempänä ’IHN’, osalta ilmoittanut komissiolle, että edellytykset taudista vapaan aseman säilyttämiseksi sen koko alueella eivät enää täyty.
Tanska on merkitty täytäntöönpanoasetuksen (EU) 2021/620 liitteessä XIII olevan I osan luetteloon.
Tanskaa koskeva kohta olisi sen vuoksi poistettava kyseisestä luettelosta.